Rast broja infektivnih oboljenja
Broj infektivnih oboljenja, koja prelaze sa životinja na ljude i između samih životinja - u porastu 
Krajem 1990-tih godina, više azijskih zemalja preživeloa je jedan od svojih najgorih košmara. Nova, visoko patogena, vrsta ptičjeg gripa poznata kao H5N1 usmrtila je stotine ljudi. Tokom narednih godina, više od 9 miliona primeraka živine uništeno je s ciljem da se zaustavi epidemija. Naučnici veruju da je virus H5N1 prešao sa divljih ptica na domaću živinu i svinje, a zatim i na ljude. H5N1 je samo jedna od najnovijih vrsta virusa gripa, koji je tokom prošlog veka usmrtio i do 100 miliona ljudi. Naučnici su sada zabrinuti zbog pojave novih bolesti. Džonatan Sliman je direktor Nacionalnog centra za divlji svet u američkom Geološkom pregledu. Stručnjaci navode da postoji više uzroka. Sve veća migracija ljudi i životinja širom sveta, sve veći kontakt ljudi i divljih životinja kao i legalna i ilegalna trgovina divljim životinjama. Naučnici iz različitih oblasti sastali su se nedavno u Vašingtonu kako bi razmenili mišljenja o zarazama koji prelaze sa životinja na ljude. To nije novi problem. Za virus side - HIV - sada je poznato da je poreklom od sličnog virusa kod afričkih šimpanzi. Procenjeno je da je oko 30 miliona ljudi umrlo od side od ranih 80-tih godina prošlog veka. Ostale bolesti koje imaju životinjsko poreklo su SARS, ebola hemoragičnu groznicu i encefalitis zapadnog Nila. Nove bolesti životinja generalno potiču od takozvanih invazivnih životinjskih vrsta. Zebraste dagnje, koje su se proširile u američkom Velikom jezeru, izazvale su vrstu botulizma od kojeg je uginulo oko 100 hiljada ptica tokom protekle decenije. Gljivično oboljenje koje se proširilo trgovinom amfibijskih vrsta životinja dovelo je do izumiranja oko 120 vrsta žaba širom sveta. Mnoge druge uvezene egzotične životinje pobegle su ili su puštene u lokalne ekosisteme. One remete prirodnu ekologiju, potiskuju domaće vrste i potencijalno šire nove bolesti. Džonatan Epstin iz Eko-zdravstvene alijanse kaže da je 13 miliona životinja konfiskovano tokom poslednjih nekoliko decenija kao deo ilegalne trgovine egzotičnim vrstama. Stručnjaci naglašavaju da mora da se obrati više pažnje na remećenje divljeg sveta i ekosistema od strane ljudi, kako bi se izbegla pojava drugih infektivnih bolesti, sa dubljim i mnogo ozbiljnijim posledicama.